মার্কস ও এঙ্গেলস আলোচনা করে সিদ্ধান্ত নিলেন, বুর্জোয়া সমাজ ব্যবস্থার অর্থনৈতিক রাজনৈতিক ক্রিয়াকলাপক ও শ্রমিক আন্দোলনকে বুঝতে হলে ইংল্যান্ডে যাওয়া দরকার। তারা ইংল্যান্ডে গেলেন। ম্যানচেস্টারে তারা ১২ জুলাই থেকে ২১ আগস্ট, ১৮৪৫ ইং মোট ৬ সপ্তাহ কাটালেন। সেখানে থাকার সময় তারা চার্টিস্ট আন্দোলনের মিছিল মিটিঙে যেতে থাকলেন। এখানে তারা ‘লীগ অব জাস্ট বা ন্যায়নিষ্ঠদের লীগ’ সংগঠনের নেতাদের সাথে সাক্ষাতের সুযোগ পান এবং সুসম্পর্ক স্থাপন করেন।